### Beslutningstema

I denne sag træffes beslutning om anlægsbevilling og frigivelse af rådighedsmidler til trafiksikkerhedsprojekter.

### Historik

På Teknik- og Miljøudvalget møde 10. januar 2023 besluttede udvalget at følge [adresse] indstilling om udmøntning af trafiksikkerhedspuljen til forskellige trafiksikkerhedsprojekter og -indsatser.

### Sagsfremstilling

I udvalgets beslutning om prioritering af midler til trafiksikkerhedsprojekter i 2023, er der lagt vægt på, at der sættes bredt ind i forhold til de besluttede fokusområder i Trafiksikkerhedsplanen.

Indsatserne retter sig mod forbedringer for lette trafikanter, skolevejesanalyser, forbedringer af kryds og hastighedsdæmpende foranstaltninger ved mindre byer. Tiltag som sættes i værk i mindre lokalområder, vil ske i samarbejde med lokalrådet. Forvaltningen har været i dialog med flere lokalråd om deres ønsker og løsningsforslag.
Teknik og Miljøudvalget har som tidligere nævnt, besluttet at trafiksikkerhedspuljen i 2023 skal anvendes til:

- Tanja Laursen foranstaltninger på [adresse] i Toftlund - midler er frigivet og projektet er i gang

- Intelligente hastighedstavler på [adresse] ved busstationen i Tønder - midler er frigivet og projektet er i gang

- Markering af byzonen med bump og lys i Sæd og på [adresse] i [adresse]

- Ombygning af kryds i Branderup

- Opsætning af intelligente forvarslingstavler for fuldt stop i [adresse] (afventer svar om evt. tilskud til ombygning til rundkørsel)

- Mindre forbedringer for cyklister i signalregulerede kryds i Tønder by.
- Skolevejsanalyser for Realskolen i Skærbæk og [adresse] og evt. ved [adresse].
- Fodgængerovergang på Nr. Nissumgade i Skærbæk

- Projektering af krydsændringer på [adresse] i Skærbæk og afsætningsbane ved Agerskov Kristne Friskole
Da de forskellige projekter og indsatser er mindre tiltag, foreslår forvaltningen, at projekterne udføres under ét samlet anlægsnr.

Forvaltningen foreslår, at der frigives et rådighedsbeløb til udførelse af trafiksikkerhedsprojekter og - indsatser, som beskrevet på bilag.

### Økonomi

I Trafiksikkerhedspuljen 2023 er der 3,632 mio. kr. i uforbrugte midler.

### Direktøren for Teknik/Miljø, Service og Beskæftigelse indstiller,

at der af Trafiksikkerhedspuljen 2023 (anlægnr. 732) gives en anlægsbevilling og frigives et rådighedsbeløb på 3,632 mio. kr. til trafiksikkerhedsprojekter og - indsatser (anlægnr. 989 ), og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales, idet udvalget ønsker, at der også gennemføres en skolevejsanalyse ved [adresse].